als_Latn dik_Latn sag_Latn
Në masa të forta sigurie, Gjykata e Krimeve të Rënda u ka komunikuar sot masat e sigurisë “arrest me burg” katër nga tetë të arrestuarve që dyshohet se rekrutonin besimtare mysliman për t’i dërguar në Siri. Seanca, e cila drejtohej nga gjyqtari Sander Simonaj, nisi rreth orës 15:00. Fillimisht para Gjykatës dolën dy imamët Genci Balla dhe Bujar Hysa, të cilat sipas Prokurorisë kane patur rolin e organizatorit dhe më pas dy të arrestuarve të tjerë Fadil Muslimani dhe Zeqir Ymeri. Megjithëse për arsye sigurie, seanca u zhvillua me dyer të mbyllura, në ambientet jashtë Gjykatës disa dhjetëra mbështetës të të arrestuarve kanë ndjekur me interesim procesin. Ata kanë thirrur një zëri “zoti është i madh” teksa të arrestuarit u shoqëruan për në ambientet e paraburgimit. Sipas Prokurorisë tete të arrestuarit dhe pesë të tjerët që janë në kërkim akuzohen për veprat penale të “rekrutimit të personave me qëllim kryerjen e veprimeve terroriste”, të “nxitjes, thirrjes publike dhe propaganda për kryerjen e veprave penale me qëllime terroriste”, dhe të “nxitjes së urrejtjes ose e grindjeve ndërmjet kombësive, racave dhe feve”. Provat që disponojnë Prokuroret janë përgjime si dhe videot të shpërndara në Youtobe, me personazh Genci Ballën, i cili njihen edhe me emrin Abdurrahim Balla. Personi në fjalë në videot e zbardhura nga prokuroria u bën thirrje besimtarëve myslimane për të shkuar dhe luftuar në Siri. “Vëllezërit tanë myslimanë sot janë duke vajtuar atë padrejtësi të madhe që është duke u bërë në Siri, në Irak e në vende të tjera, në të cilat po luftohet islami” janë ngritur vëllezërit myslimanë për të mbrojtur nderin e motrave myslimane, për të mbrojtur gjakun e tyre, për të mbrojtur të drejtën e myslimanëve”. Ndërkohë persona ende të paidentifikuar kanë hapur një faqe në “Facebook”, ku bëhet thirrje për protestë kundër arrestimit të imamit të vetëshpallur Abdurrahim Balla. Ku shkruhet: “Kjo faqe është hapur me qëllim përkrahjen e Hoxhës tonë të nderuar që u arrestua në tiranë sot nga shteti i Tagutit, Abdurrahim Ballës, Allahu e Liroftë.”
als_Latn